**Ministru kabineta noteikumu projekta “Grozījums Ministru kabineta 2014. gada 16.septembra noteikumos Nr. 550 “Hidrotehnisko un meliorācijas būvju būvnoteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5. panta pirmās daļas 2. punkts un otrās daļas 6. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 12.aprīli oficiālajā izdevumā “Latvijas Vēstnesis” publicēts Saeimas pieņemtais likums “Grozījumi Meliorācijas likumā”, kas stājas spēkā 2017.gada 26.aprīlī.Saskaņā ar Meliorācijas likuma 17.pantu valsts sabiedrība ar ierobežotu atbildību “Zemkopības ministrijas nekustamie īpašumi” (turpmāk – ZMNĪ) pēc zemes vienības īpašnieka, tiesiskā valdītāja vai pašvaldības pieprasījuma izsniedz pieprasītājam meliorācijas kadastra izziņu par zemes vienības meliorācijas sistēmu vai meliorācijas sistēmas daļu.Šādi grozījumi Meliorācijas likumā, paredz, ka meliorētas zemes īpašniekiem turpmāk vairs netiks izsniegta īpašuma meliorācijas pase papīra formā, tā vietā paredzot attiecīgo aktuālo kadastra izziņu izsniegšanu.Lai vienkāršotu sistēmu un samazinātu administratīvo slogu, likumprojektā plānots atteikties no novecojuša papīra dokumenta – zemes īpašuma meliorācijas pases. Tā vietā ZMNĪ personām pēc to pieprasījuma un vajadzībām izsniegs aktuālu meliorācijas kadastra izziņu par īpašuma, meliorācijas sistēmu, tās daļu vai meliorācijas būvi.Ievērojot minēto, Ministru kabineta 2014.gada 16.septembra noteikumos Nr. 550 “Hidrotehnisko un meliorācijas būvju būvnoteikumi” un Ministru kabineta 2010.gada 13.jūlija noteikumos Nr. 623 “Meliorācijas kadastra noteikumi” vārdi “meliorācijas pase” ir jāaizstāj ar vārdiem “meliorācijas kadastra izziņa”.Noteikumu projekts var stāties spēkā ne ātrāk kā 2017.gada 26.aprīlī, t.i., reizē ar grozījumiem Meliorācijas likumā. |
| 3. | Projekta izstrādē iesaistītās institūcijas | ZMNĪ |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekti attiecas uz personām, kas saņem meliorācijas pases no ZMNĪ, t.i., vidēji 300 personām gadā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu zemes īpašumu īpašniekiem – fiziskām un juridiskām personām.Zemes īpašumu īpašniekiem nebūs pienākuma obligāti saņemt no valsts institūcijas zemes īpašuma meliorācijas pasi papīra formā, bet viņi varēs digitāli iepazīties ar savas zemes īpašuma meliorācijas sistēmu izvietojumu tīmekļa vietnē (https://www.melioracija.lv). Ja būs nepieciešams, viņi varēs no ZMNĪ pieprasīt un saņemt aktuālu meliorācijas kadastra izziņu par zemes īpašumā vai tā daļā iebūvētu meliorācijas sistēmu, tās daļu vai atsevišķu meliorācijas būvi. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

*Anotācijas III, IV un V sadaļa* – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir ievietota Zemkopības ministrijas tīmekļa vietnes www.zm.gov.lv sadaļā “Sabiedriskā apspriešana”. |
| 2. | Sabiedrības līdzdalība projekta izstrādē | Tā kā likumprojekta “Grozījumi Meliorācijas likumā” izstrādes laikā sabiedriskās organizācijas atbalstīja meliorācijas datu ieguves procesa vienkāršošanu un to, ka noteikumu projekts ir tehniskas dabas, to nav nepieciešams saskaņot ar Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Projekta izstrādes laikā iebildumi no sabiedrības pārstāvjiem par noteikumu projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un** **tās ietekme uz institūcijām** |
| 1. | Projekta izpildē iesaistītās institūcijas | ZMNĪ |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem.Jaunas institūcijas veidošana nav paredzēta, un esošo iestāžu funkcijas nemainās. |
| 3. | Cita informācija | Nav |

Zemkopības ministrs J. Dūklavs

Zemkopības ministrijas valsts sekretāre D.Lucaua

Melkins 67027207

Gints.Melkins@zm.gov.lv